Օգոստոսի 16-ին ՀՀ սփյուռքի նախարար Հրանուշ Հակոբյանն ընդունեց ֆրանսահայ լեռնագնաց Արա Խաչադուրյանին: Էվերեստը հաղթահարած հայազգի մարզիկը 8848մ բարձրությունից ծածանելով խաղաղության և Հայաստանի Հանրապետության դրոշները, կոչ է արել միջազգային հանրությանը՝ ճանաչել 20-րդ դարասկզբի Օսմանյան կայսրության կողմից 1915 թվականին հայերի նկատմամբ իրականացված մեծագույն ոճրագործությունը՝ Հայոց ցեղասպանությունը: